നാലുകോടി രൂപയുടെ തിരിമറി ബാലരാമപുരം പഞ്ചായത്ത് റസിഡന്റ്സ് വെല്ഫെയര് സഹകരണ സംഘത്തിന് മുന്നില് ഇടപാടുകാരുടെ സമരം ബാലരാമപുരം: ബാലരാമപുരം പഞ്ചായത്ത് റസിഡന്റ്സ് വെല്ഫെയര് സഹകരണസംഘത്തില് നാലുകോടിയോളം രൂപയുടെ സാമ്ബത്തിക ക്രമക്കേട് കണ്ടെത്തിയ സംഭവത്തില് നഷ്ടപ്പെട്ട പണം തിരികെ നല്കണമെന്ന് ആവശ്യപ്പെട്ട് സംഘം ഓഫീസിന് മുന്നില് ഇടപാടുകാരുടെ പ്രതിഷേധം. ഡെപ്പോസിറ്റ് തുക വ്യാജരേഖകള് ചമച്ച് ബാങ്ക് ഭരണസമിതി തട്ടിയെടുത്തെന്നാരോപിച്ചായിരുന്നു പ്രതിഷേധം. ബാലരാമപുരം എസ്.ഐ വിനോദ് കുമാറിന്റെ നേതൃത്വത്തിലുള്ള പൊലീസ് സംഘം സമരക്കാരുമായി ചര്ച്ച നടത്തുകയും പരാതികള് സ്വീകരിച്ച് കുറ്റക്കാര്ക്കെതിരെ നടപടിയെടുക്കുമെന്ന് ഉറപ്പുനല്കുകയും ചെയ്തതോടെയാണ് സമരം അവസാനിപ്പിച്ചത്. നൂറില്പ്പരം നിക്ഷേപകരുടെ നാലുകോടിയോളം രൂപയാണ് വ്യാജരേഖകള് ചമച്ച് സംഘം ഭരണസമിതി തട്ടിയെടുത്തതായി പരാതിയുള്ളത്. സേവിംഗ്സ് നിക്ഷേപത്തില് 25 ലക്ഷം രൂപ ഡെപ്പോസിറ്റ് നല്കിയവരുമുണ്ട്. ഇവരാണ് പ്രതിഷേധവുമായി രംഗത്തെത്തിയത്. സംഘത്തില് മൂന്ന് കോടി 94 ലക്ഷം രൂപയുടെ തട്ടിപ്പ് നടന്നതായാണ് അന്വേഷണത്തില് ബോദ്ധ്യപ്പെട്ടത്. സെക്രട്ടറിയെ പിരിച്ചുവിട്ടു സാമ്ബത്തിക ക്രമക്കേടുകള് കണ്ടെത്തിയതിനെ തുടര്ന്ന് സംഘം സെക്രട്ടറി എം.എസ്. പ്രശാന്തിയെ അച്ചടക്ക ഉപസമിതി കണ്വീനര് പിരിച്ചുവിട്ടിരുന്നു. നേരത്തെ സഹകരണ സംഘം ജോയിന്റ് രജിസ്ട്രാര് നടത്തിയ അന്വേഷണത്തില് സംഘത്തില് നിന്ന് 1.15 കോടി രൂപ തട്ടിച്ചതായി കണ്ടെത്തിയതിന്റെ അടിസ്ഥാനത്തില് 2020 സെപ്തംബറില് സെക്രട്ടറിയെ സസ്പെന്ഡ് ചെയ്തിരുന്നു. പിന്നാലെയാണ് തന്റെ പദവി ദുര്വിനിയോഗം നടത്തി സംഘത്തിന്റെ മുഴുവന് രേഖകളിലും തിരിമറി നടത്തിയതായി കണ്ടെത്തിയതിനെ തുടര്ന്ന് സെക്രട്ടറിയെ പിരിച്ചുവിട്ടത്. സംഘം പ്രസിഡന്റ് വി. ബാബു, ഭരണസമിതി അംഗങ്ങളായ കെ. സുകുമാരന്, ജി. ബിന്ദുലാല്, ഡി. ശശികുമാര് എന്നിവര്ക്ക് തിരിമറിയില് പങ്കുള്ളതായാണ് അന്വേഷണത്തില് തെളിഞ്ഞത്. മുന് ഭരണസമിതി അംഗങ്ങള് ചേര്ന്ന് 3.94 കോടി രൂപ തിരിച്ചടയ്ക്കണമെന്നാണ് സഹകരണ സംഘം ജില്ലാ ജോയിന്റ് രജിസ്ട്രാര് ഉത്തരവിട്ടിരിക്കുന്നത്. ചട്ടങ്ങളെല്ലാം കാറ്റില്പ്പറത്തി സഹകരണ ചട്ടപ്രകാരമുള്ള ജാമ്യവ്യവസ്ഥകള് പാലിക്കാതെയാണ് കോടിക്കണക്കിന് രൂപയുടെ എം.ഡി.എസും ലോണുകളും സംഘത്തിലൂടെ നല്കിയിരിക്കുന്നത്. മുന് ഭരണസമിതി അംഗം സുകുമാരന്, സെക്രട്ടറി പ്രശാന്തി എന്നിവര് ചേര്ന്ന് സഹകാരികള് ജാമ്യമായി വച്ചിരുന്ന ബോണ്ടുകള്, കടപ്പത്രങ്ങള്, ചെക്കുകള്, പ്രമാണങ്ങള് എന്നിവ അപഹരിച്ചതിന്റെ സി.സി.ടിവി ദൃശ്യങ്ങളും ബാലരാമപുരം പൊലീസിന് കൈമാറിയിട്ടുണ്ട്. കേന്ദ്രമന്ത്രിയുടെ വ്യാജ ലെറ്റര്പാഡും കേന്ദ്രമന്ത്രിയുടെ വ്യാജ ലെറ്റര്പാഡും സെന്ട്രല് ബാങ്ക് ഒഫ് ഇന്ത്യയുടെ പേരിലുള്ള മൂന്ന് കോടി രൂപയുടെ വ്യാജ ചെക്കും ഉപയോഗിച്ച് സംഘത്തിന്റെ പേരില് തട്ടിപ്പ് നടത്തിയതിന്റെ രേഖകളും സംഘം അഡ്മിനിസ്ട്രേറ്റ് കമ്മിറ്റി വിജിലന്സിന് കൈമാറി. സെക്രട്ടറിയുള്പ്പെടെ ഭരണസമിതിയിലെ മൂന്നുപേര് ഡല്ഹിയിലേക്ക് അനധികൃത വിമാനയാത്ര നടത്തിയതായും കണ്ടെത്തിയിട്ടുണ്ട്. കേരളാ ബാങ്ക് ശാഖയിലും തട്ടിപ്പ് കേരളാ ബാങ്ക് ബാലരാമപുരം ശാഖയില് നിന്ന് സംഘത്തിന്റെ 0141201800012 നമ്ബര് അക്കൗണ്ട് വഴി 2017 മാര്ച്ച് ഒന്ന് മുതല് 2018 ഫെബ്രുവരി 28 വരെയുള്ള കാലയളവില് 44.74 ലക്ഷം രൂപ തട്ടിയെടുത്തതായും ജോയിന്റ് രജിസ്ട്രാറുടെ അന്വേഷണത്തില് കണ്ടെത്തിയിട്ടുണ്ട്. സംഘം രേഖകളില് വരവ് കാണിക്കാതെയായിരുന്നു തിരിമറി. സംഘം പ്രസിഡന്റ്, സെക്രട്ടറി എന്നിവര് ചേര്ന്ന് സഹകണചട്ടങ്ങള് ലംഘിച്ച് എസ്.ബി.ഐ ബാലരാമപുരം ശാഖയില് നിന്ന് 2017 ഒക്ടോബര് 9നും ഡിസംബര് 13 നും 8 ലക്ഷം രൂപയുടെ തിരിമറി നടത്തിയതായും കണ്ടെത്തി.